nibzard/narodne-novine-full-text-markdown huggingface dataset:
## Rješenje Ustavnog suda Republike Hrvatske brojU-III-1403/2005 od 25. svibnja 2005.

### NN 72/2005 (13.6.2005.), Rješenje Ustavnog suda Republike Hrvatske brojU-III-1403/2005 od 25. svibnja 2005.

# USTAVNI SUD REPUBLIKE HRVATSKE

**1431**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku pokrenutom ustavnom
tužbom A. B. iz S., koju zastupa A. M., odvjetnik u S., na sjednici održanoj
25. svibnja 2005. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

```
Obrazloženje
```

```

```

1. Podnositeljica je podnijela ustavnu tužbu
protiv rješenja Vrhovnog suda Republike Hrvatske, broj: Revr-695/04
od 10. studenoga 2004. godine, kojim je odbačena kao nedopuštena njezina
revizija izjavljena protiv rješenja Županijskog suda u Splitu, broj: Gž-1736/04 od 24. lipnja 2004. godine, a kojim je rješenjem
potvrđeno rješenje Općinskog suda u Splitu, broj: P-716/92 od 7. siječnja 2004.
godine. Navedenim prvostupanjskim rješenjem odbijen je prijedlog podnositeljice
kao tužiteljice za nastavak postupka prekinutog po sili zakona rješenjem
Općinskog suda u Splitu, broj: P-716/92 od 1. listopada 1998. godine.

*Ustavni
sud nije nadležan za odlučivanje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 99/99, 29/02 i 49/02
– pročišćeni tekst, u nastavku: Ustavni zakon) propisuje:

»Svatko može podnijeti Ustavnom sudu ustavnu
tužbu ako smatra da mu je pojedinačnim aktom tijela državne vlasti... kojim je
odlučeno o njegovim pravima i obvezama ili o sumnji ili optužbi zbog kažnjivog
djela, povrijeđeno ljudsko pravo ili temeljna sloboda zajamčena Ustavom... (u
daljnjem tekstu: ustavno pravo)«.

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sumnji
ili optužbi zbog kažnjivog djela podnositelja, jest pojedinačni akt u smislu
članka 62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. U ustavnosudskom postupku utvrđeno je da
osporena rješenja ne predstavljaju pojedinačne akte u smislu članka 62. stavka
1. Ustavnog zakona protiv kojih bi Ustavni sud bio nadležan pružiti
ustavnosudsku zaštitu.

4. Slijedom iznijetoga, na temelju članka 72. u
svezi s člankom 62. Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustavnog zakona.

Broj: U-III-1403/2005

Zagreb, 25. svibnja 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 72/2005-1431
## Odluka o izmjeni Odluke o imenovanju predsjednika i članova Državnih povjereništava za odlikovanja i priznanja

### NN 73/2005 (15.6.2005.), Odluka o izmjeni Odluke o imenovanju predsjednika i članova Državnih povjereništava za odlikovanja i priznanja

# PREDSJEDNIK REPUBLIKE HRVATSKE

**1435**

Na temelju odredbe članka 97. alineje 5. i
članka 106. Ustava Republike Hrvatske te članka 26. Zakona o odlikovanjima i
priznanjima Republike Hrvatske (»Narodne novine«, broj 20/95), donosim

## ODLUKU

### O IZMJENI ODLUKE O IMENOVANJU PREDSJEDNIKA I ČLANOVA DRŽAVNIH POVJERENIŠTAVA ZA ODLIKOVANJA I PRIZNANJA

I.

U Odluci o imenovanju predsjednika i članova
Državnih povjereništava za odlikovanja i priznanja broj: 01-081-00-1234/1 od 5.
svibnja 2000., broj: 01-081-00-2655/1 od 25. rujna 2000. i broj: 01-081-01-3591/1
od 22. studenoga 2001. (u daljnjem tekst: Odluka) u točki II. podtočki 2. alineja 2. mijenja se i glasi:

»Maja Kocijan,
savjetnica predsjednika Republike Hrvatske za kulturu«.

II.

U točki II. podtočki
2. alineja 5. mijenja se i glasi:

»Hrvoje Cvitanović,
pročelnik Kabineta predsjednika Republike Hrvatske«.

III.

Ova odluka stupa na snagu danom donošenja.

Broj: 01-081-05-2107/1

Zagreb, 8. lipnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 73/2005-1435
## Uredba o prestanku važenja Uredbe o financiranju rada Vijeća za regulaciju energetskih djelatnosti

### NN 73/2005 (15.6.2005.), Uredba o prestanku važenja Uredbe o financiranju rada Vijeća za regulaciju energetskih djelatnosti

# VLADA REPUBLIKE HRVATSKE

**1437**

Na temelju članka 29. stavka 1. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 9. lipnja 2005. godine donijela

## UREDBU

### O PRESTANKU VAŽENJA UREDBE O FINANCIRANJU RADA VIJEĆA ZA REGULACIJU ENERGETSKIH DJELATNOSTI

I.

Danom stupanja na snagu ove Uredbe prestaje
važiti Uredba o financiranju rada Vijeća za regulaciju energetskih djelatnosti
(»Narodne novine«, broj 60/2002).

II.

Ova Uredba stupa na snagu osmog dana od dana
objave u »Narodnim novinama«.

Klasa: 023-03/02-02/14

Urbroj: 5030115-05-1

Zagreb, 9. lipnja 2005.

Predsjednik

**dr****. sc. Ivo Sanader**,
v. r.

Uredba, NN 73/2005-1437
## Odluka o davanju suglasnosti na Statut Kliničkoga bol­ničkog centra Rijeka

### NN 73/2005 (15.6.2005.), Odluka o davanju suglasnosti na Statut Kliničkoga bol­ničkog centra Rijeka

# VLADA REPUBLIKE HRVATSKE

**1439**

Na temelju članka 30. stavka 2. Zakona o Vladi
Republike Hrvat­ske (»Narodne novine«, br. 101/98, 15/2000, 117/2001, 199/2003 i 30/2004) i članka
54. stavka 1. alineje 1. Zakona o zdravstvenoj zaštiti (»Narodne novine«, br. 121/2003 i 48/2005), Vlada Republike Hrvatske je na
sjednici održanoj 9. lipnja 2005. godine donijela

## ODLUKU

### O DAVANJU SUGLASNOSTI NA STATUT KLINIČKOGA BOLNIČKOG CENTRA RIJEKA

I.

Daje se suglasnost na Statut Kliničkoga
bolničkog centra Rijeka, koji je Upravno vijeće Kliničkoga bolničkog centra
Rijeka donijelo na sjednici održanoj 29. travnja 2005. godine.

II.

Ova odluka stupa na snagu danom donošenja, a
objavit će se u »Narodnim novinama«.

Klasa: 510-07/05-01/03

Urbroj: 5030108-05-1

Zagreb, 9. lipnja 2005.

Predsjednik

**dr****. sc. Ivo Sanader**,
v. r.

Odluka, NN 73/2005-1439
## Naredba o graničnim prijelazima na kojima je postav­ljena veterinarska inspekcija

### NN 73/2005 (15.6.2005.), Naredba o graničnim prijelazima na kojima je postav­ljena veterinarska inspekcija

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1443**

Na temelju članka 63. stavka 6. Zakona o
veterinarstvu (»Narodne novine«, br. 70/97., 105/01.
i 172/03), ministar poljoprivrede, šumarstva i vodnoga gospodarstva donosi

## NAREDBU

### O GRANIČNIM PRIJELAZIMA NA KOJIMA JE POSTAVLJENA VETERINARSKA INSPEKCIJA

I.

Uvoz, izvoz i provoz pošiljaka životinja,
životinjskih proizvoda i drugih pošiljaka (roba) koje sadrže sastojke
životinjskog podrijetla, sjemena za umjetno osjemenjivanje
i oplođenih jajnih stanica, jaja za nasad, životinjske hrane uključujući i
poljoprivredne prehrambene proizvode i stelju, sirovina i aditiva što služe za
proizvodnju životinjske hrane, pošiljaka veterinarskih lijekova i drugih
predmeta kojima se može prenositi zarazna bolest ili ugroziti zdravlje ljudi i
životinja, obavlja se preko sljedećih graničnih prijelaza:

1. REPUBLIKA SLOVENIJA

1. Macelj – Gruškovlje
– cestovni

2. Bregana – Obrežje – cestovni

3. Rupa – Jelšane –
cestovni

4. Zagreb ranžirni kolodvor – Dobova – željeznički

2. REPUBLIKA MAĐARSKA

1. Goričan – Letenye – cestovni

2. Duboševica – Udvar – cestovni

3. Kotoriba – Murakeresztur – željeznički

4. Koprivnica – Gyekenyes
– željeznički

5. Beli Manastir – Magyarboly
– željeznički

3. REPUBLIKA SRBIJA I
CRNA GORA

1. Bajakovo – Batrovci – cestovni

2. Karasovići – Sutomore (Debeli Brijeg) – cestovni

3. Tovarnik – Šid –
željeznički

4. REPUBLIKA BOSNA I
HERCEGOVINA

1. Županja – Orašje – cestovni

2. Stara Gradiška – Bosanska Gradiška – cestovni

3. Ličko Petrovo Selo – Izačić
– cestovni

4. Kamensko – Kamensko – cestovni

5. Vinjani Donji –
Gorica – cestovni

6. Metković – Doljani – cestovni

7. Drenovci – Brčko –
željeznički

8. Volinja – Dobrljin – željeznički

9. Metković – Čapljina – željeznički

5. POMORSKI I RIJEČNI
GRANIČNI PRIJELAZI

1. Rijeka – luka

2. Bršica – luka

3. Zadar – luka

4. Split – luka

5. Ploče – luka

6. Dubrovnik – luka

7. Vukovar – luka

6. ZRAKOPLOVNI GRANIČNI
PRIJELAZI

1. Zagreb – zračna luka

2. Split – zračna luka

3. Dubrovnik – zračna luka

4. Zadar – zračna luka

5. Osijek – zračna luka

7. POŠTA

1. Zagreb – Pošta 2.

II.

Na dan stupanja na snagu ove Naredbe prestaje
važiti Naredba o graničnim prijelazima za koje je postavljena granična
veterinarska inspekcija (»Narodne novine«, br.
96/2004.).

III.

Ova Naredba stupa na snagu 1. srpnja 2005.
godine.

Klasa: 322-01/05-01/379

Urbroj: 525-1-05-01

Zagreb, 6. lipnja 2005.

Ministar

**Petar Čobanković**, v. r.

Naredba, NN 73/2005-1443
## Pravilnik o izmjenama Pravilnika o sadržaju i obliku iskaznice stručnih djelatnika centara za socijalnu skrb i iskaznica inspektora u Ministarstvu rada i socijalne skrbi

### NN 73/2005 (15.6.2005.), Pravilnik o izmjenama Pravilnika o sadržaju i obliku iskaznice stručnih djelatnika centara za socijalnu skrb i iskaznica inspektora u Ministarstvu rada i socijalne skrbi

# MINISTARSTVO ZDRAVSTVA I SOCIJALNE SKRBI

**1444**

Na temelju članka 157. stavka 4. i članka 176.
stavka 2. Zakona o socijalnoj skrbi (»Narodne novine« broj 73/97, 27/01, 59/01,
82/01 i 103/03) ministar zdravstva i socijalne skrbi donosi

## PRAVILNIK

### O IZMJENAMA PRAVILNIKA O SADRŽAJU I OBLIKU ISKAZNICE STRUČNIH DJELATNIKA CENTARA ZA SOCIJALNU SKRB I ISKAZNICA INSPEKTORA U MINISTARSTVU RADA I SOCIJALNE SKRBI

Članak 1.

U nazivu Pravilnika o sadržaju i obliku
iskaznice stručnih djelatnika centara za socijalnu skrb i iskaznica inspektora
u Ministarstvu rada i socijalne skrbi (»Narodne novine«, broj 26/98), u članku
1. i članku 8. te na prednjoj stranici Obrasca A i Obrasca B koji su tiskani uz
ovaj Pravilnik i čine njegov sastavni dio, riječ: »rada« zamjenjuje se riječju:
»zdravstva«.

U nazivu i cijelom tekstu Pravilnika te u
Obrascu iskaznice stručnih djelatnika centara za socijalnu skrb, koji je tiskan
uz ovaj Pravilnik i čini njegov sastavni dio, riječ: »djelatnik« zamjenjuje se
riječju: »radnik« u odgovarajućem padežu.

Članak 2.

U članku 4. i članku 8. riječi: »jedinstveni
matični broj nositelja iskaznice« brišu se.

Na prednjim stranicama obrazaca iskaznica
tiskanih uz ovaj Pravilnik oznaka: »JMBG« briše se.

Članak 3.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 551-01/05-01/8

Urbroj:  534-08-04/7-05-1

Zagreb, 6. lipnja 2005.

Ministar

**doc****. dr. sc. Neven Ljubičić**, v. r.

Pravilnik, NN 73/2005-1444
## Odluka o katastarskoj izmjeri na području katastarske općine Privlaka

### NN 73/2005 (15.6.2005.), Odluka o katastarskoj izmjeri na području katastarske općine Privlaka

# DRŽAVNA GEODETSKA UPRAVA

**1445**

Na temelju članka 24. Zakona o državnoj izmjeri
i katastru nekretnina (»Narodne novine« br. 128/1999)
Državna geodetska uprava, u sporazumu s Ministarstvom pravosuđa, donosi

## ODLUKU

### O KATASTARSKOJ IZMJERI NA PODRUČJU KATASTARSKE OPĆINE PRIVLAKA

1. U svrhu izrade katastra nekretnina i obnove
zemljišnih knjiga na području katastarske općine Privlaka
provest će se katastarska izmjera.

2. Katastarsku izmjeru će provesti Državna
geodetska uprava, a određene poslove u okviru katastarske izmjere tvrtka
Geodetski zavod Rijeka d.d., Rijeka.

3. U obavljanju poslova na katastarskoj izmjeri,
državni službenici Državne geodetske uprave i ovlaštene osobe tvrtke Geodetski
zavod Rijeka d.d., ovlašteni su:

– ući u prostor svake katastarske čestice,
izuzimajući građevine, na način kako to dopuštaju okolnosti gospodarenja
zemljištem,

– odstraniti u nužnom opsegu drveće, grmlje i
ostalo raslinje ukoliko ometa obavljanje katastarske izmjere,

– postaviti na zemljištu i građevinama potrebne
oznake izmjere.

4. Nositelj prava na zemljištima na području na
kojem će se provesti katastarska izmjera dužni su, do 1. srpnja 2005. godine,
označiti granice zemljišta, na kojima imaju pravo vlasništva ili druga prava,
vidljivim trajnim oznakama.

5. Upravitelji općih, javnih i drugih dobara na
području na kojem će se provesti katastarska izmjera dužni su, do roka
navedenog u točki 4. ove Odluke, označiti vidljivim trajnim oznakama granice
zemljišta kojim upravljaju.

6. Državna geodetska uprava – Područni ured za
katastar Zadar i tvrtka Geodetski zavod Rijeka d.d., Rijeka pružit će stručnu
pomoć u označavanju granica zemljišta osobama iz točke 4. i 5. ove odluke.

7. Rezultati katastarske izmjere izložit će se,
po njenom dovršenju, na javni uvid.

Klasa: 931-04/04-04/36

Urbroj: 541-04-1/3-05-18

Zagreb, 1. lipnja 2005.

Ravnatelj

**prof****. dr. sc. Željko Bačić**, v. r.

Odluka, NN 73/2005-1445
## Odluka o katastarskoj izmjeri na području Općine Baška

### NN 73/2005 (15.6.2005.), Odluka o katastarskoj izmjeri na području Općine Baška

# DRŽAVNA GEODETSKA UPRAVA

**1446**

Na temelju članka 24. Zakona o državnoj izmjeri
i katastru nekretnina (»Narodne novine« br. 128/1999)
Državna geodetska uprava, u sporazumu s Ministarstvom pravosuđa, donosi

## ODLUKU

### O KATASTARSKOJ IZMJERI NA PODRUČJU OPĆINE BAŠKA

1. U svrhu izrade katastra nekretnina i obnove
zemljišnih knjiga na području Općine Baška za dijelove katastarskih općina
Baška, Batomalj i Draga Baška provest će se
katastarska izmjera.

2. Katastarsku izmjeru će provesti Državna
geodetska uprava, a određene poslove u okviru katastarske izmjere tvrtka
Geodetski zavod Rijeka d.d., Rijeka.

3. U obavljanju poslova na katastarskoj izmjeri,
državni službenici Državne geodetske uprave i ovlaštene osobe tvrtke Geodetski
zavod Rijeka d.d., ovlašteni su:

– ući u prostor svake katastarske čestice,
izuzimajući građevine, na način kako to dopuštaju okolnosti gospodarenja
zemljištem,

– odstraniti u nužnom opsegu drveće, grmlje i
ostalo raslinje ukoliko ometa obavljanje katastarske izmjere,

– postaviti na zemljištu i građevinama potrebne
oznake izmjere.

4. Nositelj prava na zemljištima na području na
kojem će se provesti katastarska izmjera dužni su, do 1. srpnja 2005. godine,
označiti granice zemljišta, na kojima imaju pravo vlasništva ili druga prava,
vidljivim trajnim oznakama.

5. Upravitelji općih, javnih i drugih dobara na
području na kojem će se provesti katastarska izmjera dužni su, do roka
navedenog u točki 4. ove Odluke, označiti vidljivim trajnim oznakama granice
zemljišta kojim upravljaju.

6. Državna geodetska uprava – Područni ured za
katastar Rijeka i tvrtka Geodetski zavod Rijeka d.d., Rijeka pružit će stručnu
pomoć u označavanju granica zemljišta osobama iz točke 4. i 5. ove odluke.

7. Rezultati katastarske izmjere izložit će se,
po njenom dovršenju, na javni uvid.

Klasa: 931-04/04-04/37

Urbroj: 541-04-1/3-05-28

Zagreb, 1. lipnja 2005.

Ravnatelj

**prof****. dr. sc. Željko Bačić**, v. r.

Odluka, NN 73/2005-1446
## Odluka o katastarskoj izmjeri na području Općine Ma­tulji

### NN 73/2005 (15.6.2005.), Odluka o katastarskoj izmjeri na području Općine Ma­tulji

# DRŽAVNA GEODETSKA UPRAVA

**1447**

Na temelju članka 24. Zakona o državnoj izmjeri i
katastru nekretnina (»Narodne novine« br. 128/1999)
Državna geodetska uprava, u sporazumu s Ministarstvom pravosuđa, donosi

## ODLUKU

### O KATASTARSKOJ IZMJERI NA PODRUČJUOPĆINE MATULJI

1. U svrhu izrade katastra nekretnina i obnove
zemljišnih knjiga na području Općine Matulji za nove katastarske općine Matulji
i Mihotići provest će se katastarska izmjera.

2. Katastarsku izmjeru će provesti Državna
geodetska uprava, a određene poslove u okviru katastarske izmjere tvrtka Geoprojekt d.d., Buzet.

3. U obavljanju poslova na katastarskoj izmjeri,
državni službenici Državne geodetske uprave i ovlaštene osobe tvrtke Geoprojekt d.d., Buzet, ovlašteni su:

– ući u prostor svake katastarske čestice,
izuzimajući građevine, na način kako to dopuštaju okolnosti gospodarenja
zemljištem,

– odstraniti u nužnom opsegu drveće, grmlje i
ostalo raslinje ukoliko ometa obavljanje katastarske izmjere,

– postaviti na zemljištu i građevinama potrebne
oznake izmjere.

4. Nositelj prava na zemljištima na području na
kojem će se provesti katastarska izmjera dužni su, do 1. srpnja 2005. godine,
označiti granice zemljišta, na kojima imaju pravo vlasništva ili druga prava,
vidljivim trajnim oznakama.

5. Upravitelji općih, javnih i drugih dobara na
području na kojem će se provesti katastarska izmjera dužni su, do roka
navedenog u točki 4. ove Odluke, označiti vidljivim trajnim oznakama granice
zemljišta kojim upravljaju.

6. Državna geodetska uprava – Područni ured za
katastar Rijeka i tvrtka Geoprojekt d.d., Buzet, pružit
će stručnu pomoć u označavanju granica zemljišta osobama iz točke 4. i 5. ove
odluke.

7. Rezultati katastarske izmjere izložit će se,
po njenom dovršenju, na javni uvid.

Klasa: 931-04/04-04/40

Urbroj: 541-04-1/3-05-23

Zagreb, 6. lipnja 2005.

Ravnatelj

**prof****. dr. sc. Željko Bačić**, v. r.

Odluka, NN 73/2005-1447
## Odluka o katastarskoj izmjeri na području Grada Ko­privnice

### NN 73/2005 (15.6.2005.), Odluka o katastarskoj izmjeri na području Grada Ko­privnice

# DRŽAVNA GEODETSKA UPRAVA

**1448**

Na temelju članka 24. Zakona o državnoj izmjeri
i katastru nekretnina (»Narodne novine« br. 128/1999)
Državna geodetska uprava, u sporazumu s Ministarstvom pravosuđa, donosi

## ODLUKU

### O KATASTARSKOJ IZMJERI NA PODRUČJUGRADA KOPRIVNICE

1. U svrhu izrade katastra nekretnina i obnove
zemljišnih knjiga na području Grada Koprivnice za k.o. Reka
i dijelove katastarskih općina Glogovac (naselje Bakovčica)
i Kunovec (naselje Kunovec Breg) provest će se katastarska izmjera.

2. Katastarsku izmjeru će provesti Državna
geodetska uprava, a određene poslove u okviru katastarske izmjere tvrtka Geoprojekt d.o.o., Zagreb, V. Ravnice 4.

3. U obavljanju poslova na katastarskoj izmjeri,
državni službenici Državne geodetske uprave i ovlaštene osobe tvrtke Geoprojekt d.o.o., ovlašteni su:

– ući u prostor svake katastarske čestice,
izuzimajući građevine, na način kako to dopuštaju okolnosti gospodarenja
zemljištem,

– odstraniti u nužnom opsegu drveće, grmlje i
ostalo raslinje ukoliko ometa obavljanje katastarske izmjere,

– postaviti na zemljištu i građevinama potrebne
oznake izmjere.

4. Nositelj prava na zemljištima na području na
kojem će se provesti katastarska izmjera dužni su, do 1. lipnja 2006. godine,
označiti granice zemljišta, na kojima imaju pravo vlasništva ili druga prava,
vidljivim trajnim oznakama.

5. Upravitelji općih, javnih i drugih dobara na
području na kojem će se provesti katastarska izmjera dužni su, do roka
navedenog u točki 4. ove Odluke, označiti vidljivim trajnim oznakama granice
zemljišta kojim upravljaju.

6. Državna geodetska uprava – Područni ured za
katastar Koprivnica i tvrtka Geoprojekt d.o.o.,
pružit će stručnu pomoć u označavanju granica zemljišta osobama iz točke 4. i
5. ove odluke.

7. Rezultati katastarske izmjere izložit će se,
po njenom dovršenju, na javni uvid.

Klasa: 931-04/05-04/03

Urbroj: 541-04-1/3-05-8

Zagreb, 8. lipnja 2005.

Ravnatelj

**prof****. dr. sc. Željko Bačić**, v. r.

Odluka, NN 73/2005-1448
## Ispravak Pravilnika o Obrascu R-Sm

### NN 73/2005 (15.6.2005.), Ispravak Pravilnika o Obrascu R-Sm

**1452**

Nakon izvršenog uspoređivanja utvrđene su
tiskarske pogreške u Pravilniku o Obrascu R-Sm
objavljenom u »Narodnim novinama« broj 38 od 23. ožujka, 42 od 1. travnja i 64
od 23. svibnja 2005. godine te se daje

## ISPRAVAK

### [PRAVILNIKA O OBRASCU R-Sm](http://narodne-novine.nn.hr/clanci/sluzbeni/288975.htm)

U nazivu Obrasca R-Sm
umjesto riječi »obračunatim« treba stajati riječ »obračunanim«.

U točki II. u podtočki
1. deveta rubrika treba biti osjenčana.

U točki III. podtočka
1., 3. i 4. umjesto riječi »obračunatog« treba stajati riječ »obračunanog«.

Urbroj: 50501-05-556

Zagreb, 14. lipnja 2005.

Glavna urednica

**Slavica Banić**, v. r.

Ostalo, NN 73/2005-1452
## Rješenje o imenovanju privremenog ravnatelja Centra za ljudska prava

### NN 74/2005 (17.6.2005.), Rješenje o imenovanju privremenog ravnatelja Centra za ljudska prava

# VLADA REPUBLIKE HRVATSKE

**1454**

Na temelju članka 30. stavka 4. Zakona o Vladi
Republike Hrvatske (»Narodne novine« br. 101/98,
15/2000, 117/2001, 199/2003 i 30/2004), i članka 14. stavka 1. Uredbe o
osnivanju Centra za ljudska prava (»Narodne novine« br.
65/2005), Vlada Republike Hrvatske je na sjednici održanoj 9. lipnja 2005.
godine donijela

## RJEŠENJE

### O IMENOVANJU PRIVREMENOG RAVNATELJA CENTRA ZA LJUDSKA PRAVA

Imenuje se TIN GAZIVODA privremenim ravnateljem
Centra za ljudska prava.

Klasa: 080-02/05-01/106

Urbroj: 50304/2-05-01

Zagreb, 9. lipnja 2005.

Predsjednik

**dr****. sc. Ivo Sanader**,
v. r.

Rješenje, NN 74/2005-1454
## Rješenje o razrješenju državnog tajnika Ministarstva poljoprivrede, šumarstva i vodnoga gospodarstva

### NN 74/2005 (17.6.2005.), Rješenje o razrješenju državnog tajnika Ministarstva poljoprivrede, šumarstva i vodnoga gospodarstva

# VLADA REPUBLIKE HRVATSKE

**1455**

Na temelju članka 30. stavka 4. Zakona o Vladi
Republike Hrvatske (»Narodne novine« br. 101/98,
15/2000, 117/2001, 199/2003 i 30/2004), i članka 40. stavka 1. Zakona o sustavu
državne uprave (»Narodne novine« br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 9. lipnja 2005. godine donijela

## RJEŠENJE

### O RAZRJEŠENJU DRŽAVNOG TAJNIKA MINISTARSTVA POLJOPRIVREDE, ŠUMARSTVA I VODNOGA GOSPODARSTVA

Razrješuje se BOŽO GALIĆ dužnosti državnog
tajnika Ministarstva poljoprivrede, šumarstva i vodnoga gospodarstva, radi
odlaska na novu dužnost.

Klasa: 080-02/05-02/77

Urbroj: 50304/2-05-01

Zagreb, 9. lipnja 2005.

Predsjednik

**dr****. sc. Ivo Sanader**,
v. r.

Rješenje, NN 74/2005-1455
## Rješenje o imenovanju voditeljice i članova Radne skupine za praćenje Akcijskog plana Desetljeća za uključivanje Roma 2005. - 2015.

### NN 74/2005 (17.6.2005.), Rješenje o imenovanju voditeljice i članova Radne skupine za praćenje Akcijskog plana Desetljeća za uključivanje Roma 2005. - 2015.

# VLADA REPUBLIKE HRVATSKE

**1456**

Na temelju članka 30. stavka 4. Zakona o Vladi
Republike Hrvatske (»Narodne novine« br. 101/98,
15/2000, 117/2001, 199/2003 i 30/2004), i točke III. stavka 1. Odluke o
osnivanju Radne skupine za praćenje Akcijskog plana Desetljeća za uključivanje
Roma2005. – 2015. (»Narodne novine« br. 57/2005),
Vlada Republike Hrvatske je na sjednici održanoj 9. lipnja 2005. godine
donijela

## RJEŠENJE

### O IMENOVANJU VODITELJICE I ČLANOVA RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA2005. – 2015.

1. Imenuje se mr. sc. MILENA KLAJNER voditeljicom Radne skupine za praćenje
Akcijskog plana Desetljeća za uključivanje Roma 2005. – 2015.

2. Za članove Radne skupine za praćenje
Akcijskog plana Desetljeća za uključivanje Roma 2005. – 2015. imenuju se:

– DRAGUTIN FUNDA

– TIHOMIR IVANDA, dr. stom.

– LOVRENKA BRAJKOVIĆ BULAT

– JADRANKA VRANEK

– STANKO JANIĆ

– VESNA PEAŠINOVIĆ

– BAJRO BAJRIĆ

– JOSIP BALOG

– IBRAHIM PUNUŠKOVIĆ

– SUZANA ĐURĐEVIĆ.

Klasa: 080-02/05-01/109

Urbroj: 50304/2-05-01

Zagreb, 9. lipnja 2005.

Predsjednik

**dr****. sc. Ivo Sanader**,
v. r.

Rješenje, NN 74/2005-1456
## Naredba o mjesečnoj osnovici za obračun doprinosa za sva obvezna osiguranja člana posade broda u međunarodnoj plovidbi

### NN 74/2005 (17.6.2005.), Naredba o mjesečnoj osnovici za obračun doprinosa za sva obvezna osiguranja člana posade broda u međunarodnoj plovidbi

# MINISTARSTVO MORA, TURIZMA, PROMETA I RAZVITKA

**1457**

Na temelju članka 129. stavak 1. Pomorskog
zakonika (»Narodne novine« br. 181/04), ministar
mora, turizma, prometa i razvitka, donosi

## NAREDBU

### O MJESEČNOJ OSNOVICI ZA OBRAČUN DOPRINOSA ZA SVA OBVEZNA OSIGURANJA ČLANA POSADE BRODA U MEĐUNARODNOJ PLOVIDBI

Članak 1.

Ovom Naredbom propisuje se mjesečna osnovica za
obračun doprinosa za sva obvezna osiguranja člana posade broda hrvatske državne
pripadnosti u međunarodnoj plovidbi.

Članak 2.

Visina mjesečne osnovice iz članka 1. ove
Naredbe određuje se prema tablici »Osnovice za doprinose pomoraca u
međunarodnoj plovidbi«, koja je sastavni dio ove Naredbe.

Članak 3.

Ova Naredba stupa na snagu danom objave u
»Narodnim novinama«.

Klasa: 011-01/04-02/94

Urbroj: 530-04-05-6

Zagreb, 2. lipnja 2005.

Ministar

**Božidar Kalmeta**, v. r.

OSNOVICE ZA DOPRINOSE
POMORACA U MEĐUNARODNOJ PLOVIDBI

|  |  |  |  |
| --- | --- | --- | --- |
| kategorija | radna mjesta |  | osnovica osiguranja |
| 1 | zapovjednik broda | kn | 5.410,00 |
|  | upravitelj stroja |  |  |
|  | | | |
| 2 | 1. časnik palube, stroja | kn | 4.160,00 |
|  |  |  |  |
| 3 | 2. časnik palube | kn | 3.120,00 |
|  | 2. časnik stroja |  |  |
|  | | | |
| 4 | radiočasnik  (u praksi više se ne zapošljavaju) | kn | 2.920,00 |
|  | elektročasnik |  |  |
|  | 3. časnik palube – časnik plovidbene straže na palubi |  |  |
|  | 3. časnik stroja – časnik plovidbene straže u strojarnici |  |  |
|  | | | |
| 5 | električar | kn | 2.700,00 |
|  | elektroničar |  |  |
|  | mehaničar |  |  |
|  | 1. kuhar |  |  |
|  | 1. konobar |  |  |
|  | vođa palube |  |  |
|  | vođa stroja |  |  |
|  | poslužitelj sisaljki (pumpman) |  |  |
|  | | | |
| 6 | član plovidbene straže na palubi (kormilar) | kn | 2.500,00 |
|  | član plovidbene straže u strojarnici (mazač) |  |  |
|  | | | |
| 7 | 2. kuhar | kn | 2.290,00 |
|  | 2. konobar |  |  |
|  | | | |
| 8 | mornar | kn | 2.080,75 |
|  | čistač |  |  |
|  | mladić sobe |  |  |
|  | mladić kuhinje |  |  |
|  | pomoćnik električara |  |  |
|  | pomoćnik mehaničara |  |  |
|  | pomoćnik poslužitelja sisaljki (pumpman) |  |  |
|  | | | |
| 9 | vježbenik palube | kn | – |
|  | vježbenik stroja |  |  |

Naredba, NN 74/2005-1457
## Rješenje o ovlašćivanju društva PROM d.o.o. iz Metkovića za obavljanje poslova zaštite na radu

### NN 74/2005 (17.6.2005.), Rješenje o ovlašćivanju društva PROM d.o.o. iz Metkovića za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**1458**

Na zahtjev PROM d.o.o. iz Metkovića,
Industrijska 2/1, a na temelju članka 91. stavka 4. Zakona o zaštiti na radu
(»Narodne novine«, broj 59/96, 94/96 i 114/03) i članka 16. stavka 1.
Pravilnika o uvjetima pod kojima pravne osobe mogu obavljati poslove zaštite na
radu (»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

PROM d.o.o. iz Metkovića, Industrijska 2/1,
ispunjava uvjete za obavljanje poslova zaštite na radu, te se ovlašćuje da u
okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran
način;

3) ispitivanja strojeva i uređaja s povećanim
opasnostima;

4) ispitivanja u radnom okolišu:

4.1. ispitivanja fizikalnih čimbenika;

4.2. ispitivanja kemijskih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obavljati dok ispunjava propisane uvjete, a o svim promjenama koje
se odnose na ispunjavanje uvjeta društvo je obvezno obavijestiti ovo
ministarstvo u roku od 15 dana od dana nastale promjene.

III.

Ovo rješenje objavit će se u »Narodnim
novinama«.

Klasa: UP/I-116-01/04-04/06

Urbroj: 526-08-05-6

Zagreb, 20. travnja 2005.

Državna tajnica

**Vera Babić, dipl. iur**., v. r.

Rješenje, NN 74/2005-1458
## Rješenje o ovlašćivanju društva Polus d.o.o. iz Vukovara za obavljanje poslova zaštite na radu

### NN 74/2005 (17.6.2005.), Rješenje o ovlašćivanju društva Polus d.o.o. iz Vukovara za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**1459**

Na zahtjev POLUS d.o.o. iz Vukovara, Domovinskog
rata 8, a na temelju članka 91. stavka 4. Zakona o zaštiti na radu (»Narodne
novine«, broj 59/96, 94/96 i 114/03) i članka 16. stavka 1. Pravilnika o uvjetima
pod kojima pravne osobe mogu obavljati poslove zaštite na radu (»Narodne
novine«, broj 114/02 i 126/03), ministar gospodarstva, rada i poduzetništva
donosi

## RJEŠENJE

I.

POLUS d.o.o. iz Vukovara, Domovinskog rata 8, ispunjava
uvjete za obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran
način;

3) ispitivanja strojeva i uređaja s povećanim  opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obavljati dok ispunjava propisane uvjete, a o svim promjenama koje
se odnose na ispunjavanje uvjeta društvo je obvezno obavijestiti ovo
ministarstvo u roku od 15 dana od dana nastale promjene.

III.

Ovo rješenje objavit će se u »Narodnim
novinama«.

Klasa: UP/I-116-01/03-04/25

Urbroj: 526-08-05-6

Zagreb, 25. travnja 2005.

Državna tajnica

**Vera Babić, dipl. iur**., v. r.

Rješenje, NN 74/2005-1459
## Rješenje o ovlašćivanju Instituta za sigurnost Zagreb d.d. iz Zagreba za obavljanje poslova zaštite na radu

### NN 74/2005 (17.6.2005.), Rješenje o ovlašćivanju Instituta za sigurnost Zagreb d.d. iz Zagreba za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**1460**

Na zahtjev INSTITUT ZA SIGURNOST ZAGREB d.d. iz
Zagreba, Čakovečka 17, a na temelju članka 91. stavka 4. Zakona o zaštiti na
radu (»Narodne novine«, broj 59/96, 94/96 i 114/03) i članka 16. stavka 1. Pravilnika
o uvjetima pod kojima pravne osobe mogu obavljati poslove zaštite na radu
(»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

INSTITUT ZA SIGURNOST ZAGREB d.d. iz Zagreba,
Čakovečka 17, ispunjava uvjete za obavljanje poslova zaštite na radu, te se
ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran
način;

3) ispitivanja strojeva i uređaja s povećanim
opasnostima;

4) ispitivanja u radnom okolišu:

4.1. ispitivanja fizikalnih čimbenika;

4.2. ispitivanja kemijskih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obavljati dok ispunjava propisane uvjete, a o svim promjenama koje
se odnose na ispunjavanje uvjeta društvo je obvezno obavijestiti ovo
ministarstvo u roku od 15 dana od dana nastale promjene.

III.

Ovo rješenje objavit će se u »Narodnim
novinama«.

Klasa: UP/I-116-01/03-04/35

Urbroj: 526-08-05-7

Zagreb, 3. lipnja 2005.

Državna tajnica

**Vera Babić, dipl. iur**., v. r.

Rješenje, NN 74/2005-1460
## Rješenje o ovlašćivanju društva Ekspert d.o.o. iz Zagreba za obavljanje poslova zaštite na radu

### NN 74/2005 (17.6.2005.), Rješenje o ovlašćivanju društva Ekspert d.o.o. iz Zagreba za obavljanje poslova zaštite na radu

# MINISTARSTVO GOSPODARSTVA,RADA I PODUZETNIŠTVA

**1461**

Na zahtjev EKSPERT d.o.o. iz Zagreba, Stjepana Ljubića-Vojvode 4, a na temelju članka 91. stavka 4. Zakona
o zaštiti na radu (»Narodne novine«, broj 59/96, 94/96 i 114/03) i članka 16.
stavka 1. Pravilnika o uvjetima pod kojima pravne osobe mogu obavljati poslove
zaštite na radu (»Narodne novine«, broj 114/02 i 126/03), ministar
gospodarstva, rada i poduzetništva donosi

## RJEŠENJE

I.

EKSPERT d.o.o. iz Zagreba, Stjepana Ljubića-Vojvode 4, ispunjava uvjete za obavljanje poslova
zaštite na radu, te se ovlašćuje da u okviru svoje djelatnosti može obavljati
sljedeće poslove:

1) izrada procjena opasnosti;

2) osposobljavanja radnika za rad na siguran
način;

3) ispitivanja strojeva i uređaja s povećanim
opasnostima;

4) ispitivanja u radnom okolišu:

4.1. ispitivanja fizikalnih čimbenika;

4.2. ispitivanja kemijskih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obavljati dok ispunjava propisane uvjete, a o svim promjenama koje
se odnose na ispunjavanje uvjeta društvo je obvezno obavijestiti ovo
ministarstvo u roku od 15 dana od dana nastale promjene.

III.

Ovo rješenje objavit će se u »Narodnim
novinama«.

Klasa: UP/I-116-01/03-04/37

Urbroj: 526-08-05-6

Zagreb, 22. travnja 2005.

Državna tajnica

**Vera Babić, dipl. iur**., v. r.

Rješenje, NN 74/2005-1461
## Izmjene i dopune Upute za operativne postupke Hrvatskog sustava velikih plaćanja

### NN 74/2005 (17.6.2005.), Izmjene i dopune Upute za operativne postupke Hrvatskog sustava velikih plaćanja

# HRVATSKA NARODNA BANKA

**1463**

Na temelju članka 39. stavka 3. Zakona o
Hrvatskoj narodnoj banci (»Narodne novine«, br.
36/2001.), članka 44. stavka 1. točke 7. Zakona o platnom prometu u zemlji
(»Narodne novine«, br. 117/2001.) i članka 15. stavka
2. Odluke o Hrvatskom sustavu velikih plaćanja i o namiri na računima banaka u
Hrvatskoj narodnoj banci (»Narodne novine«, br.
34/2005.) guverner Hrvatske narodne banke donosi

## IZMJENE I DOPUNE

### UPUTE ZA OPERATIVNE POSTUPKE HRVATSKOG SUSTAVA VELIKIH PLAĆANJA

Članak 1.

Točka 4.1.1. Upute za operativne postupke
Hrvatskog sustava velikih plaćanja (u nastavku teksta: Uputa), koja je sastavni
dio Odluke o Hrvatskom sustavu velikih plaćanja i o namiri na računima banaka u
Hrvatskoj narodnoj banci (»Narodne novine«, br.
34/2005.), mijenja se tako da glasi:

**»4.1.1.
Upotreba platne poruke MT202 prema vrstama posla**

Hrvatska narodna banka zadaje platnu poruku
MT202 u korist računa za namiru banaka kad se obavljaju sljedeće vrste poslova:

– odobrenje lombardnoga kredita;

– povrat obveznih blagajničkih zapisa na temelju
rasta plasmana u kunama;

– ispis blagajničkih zapisa HNB-a u kunama;

– prijevremeni iskup blagajničkih zapisa HNB-a u
kunama;

– odobrenje kratkoročnoga kredita za likvidnost;

– povrat prekonoćnoga
depozita;

– kupnja deviza;

– kupnja deviza po ugovoru o obvezi reotkupa;

– povrat sredstava za pokriće obračuna iz NKS-a;

– povrat obvezne pričuve po obračunu;

te, ako je tako posebno dogovoreno, i onda kad
se obavljaju sljedeće vrste poslova:

– odobrenje sredstava po obratnoj repo
transakciji;

– povrat sredstava po repo transakciji;

– kupnja vrijednosnih papira.

Banka zadaje platnu poruku MT202 u korist računa
za namiru Hrvatske narodne banke kad se obavljaju sljedeće vrste poslova:

– povrat lombardnoga kredita;

– upis obveznih blagajničkih zapisa na temelju
rasta plasmana u kunama;

– upis blagajničkih zapisa HNB-a u kunama;

– povrat kratkoročnoga kredita za likvidnost;

– polog prekonoćnoga
depozita;

– prodaja deviza;

– prodaja efektivnoga stranog novca;

– prodaja deviza po ugovoru o obvezi reotkupa;

– izdvajanje sredstava za pokriće obračuna iz
NKS-a;

– izdvajanje obvezne pričuve po obračunu;

te, ako je tako posebno dogovoreno, i onda kad
se obavljaju sljedeće vrste poslova:

– povrat sredstava po obratnoj repo transakciji;

– polog sredstava po repo transakciji;

– prodaja vrijednosnih papira.«

Članak 2.

Ove Izmjene i dopune Upute stupaju na snagu
danom objave u »Narodnim novinama«, a primjenjuju se od 1. srpnja 2005.

O. br.
249-020/06-05/ŽR

Zagreb, 9. lipnja 2005.

Guverner

Hrvatske narodne banke

**dr****. sc. Željko Rohatinski**, v. r.

Izmjene i dopune, NN 74/2005-1463
## Pravilnik o izmjenama Pravilnika o mirenju Centra za mirenje pri Hrvatskoj obrtničkoj komori

### NN 74/2005 (17.6.2005.), Pravilnik o izmjenama Pravilnika o mirenju Centra za mirenje pri Hrvatskoj obrtničkoj komori

# HRVATSKA OBRTNIČKAKOMORA

**1465**

Na temelju članka 31. Statuta Hrvatske obrtničke
komore (»Narodne novine« broj 116/02. pročišćeni tekst, 158/02., 101/04. i
187/04.), Upravni odbor Hrvatske obrtničke komore, na svojoj 24. sjednici
održanoj 12. svibnja 2005. godine, donio je

## PRAVILNIK

### o izmjenama Pravilnika o mirenjuCentra za mirenje pri Hrvatskoj obrtničkoj komori

Članak 1.

U članku 11. stavku 4. Pravilnika o mirenju
Centra za mirenje pri Hrvatskoj obrtničkoj komori (»Narodne novine« br. 51/05.) riječ »zamjenik« zamjenjuje se riječima »dva
zamjenika«, a u stavku 5. riječ »zamjenik« zamjenjuje se riječima »zamjenika«.

Članak 2.

Ovaj Pravilnik stupa na snagu danom donošenja, a
objavljuje se u »Narodnim novinama«.

Broj: 2-205-2586/16-11-2005.

Zagreb, 12. svibnja 2005.

Predsjednik

Hrvatske obrtničke komore

**Stjepan Šafran**,
v. r.

Pravilnik, NN 74/2005-1465
## Odluka o proširenju primjene izmjena i dopuna Kolektivnog ugovora za djelatnost trgovine

### NN 75/2005 (20.6.2005.), Odluka o proširenju primjene izmjena i dopuna Kolektivnog ugovora za djelatnost trgovine

# MINISTARSTVO GOSPODARSTVA, RADA I PODUZETNIŠTVA

**1469**

Na temelju članka 211. stavka 1. Zakona o radu –
Pročišćeni tekst (»Narodne novine«, br. 137/04),
ministar gospodarstva, rada i poduzetništva donosi

## ODLUKU

### O PROŠIRENJU PRIMJENE IZMJENA I DOPUNA KOLEKTIVNOG UGOVORA ZA DJELATNOST TRGOVINE

I.

Primjena Izmjena i dopuna Kolektivnog ugovora za
djelatnost trgovine koje su zaključene 24. ožujka 2005. godine proširuje se na
sve poslodavce i radnike u djelatnosti trgovine u Republici Hrvatskoj.

II.

Ova odluka stupa na snagu osmoga dana od dana
objave u »Narodnim novinama«.

Klasa: 006-04/05-01/43

Urbroj: 526-08-05-1

Zagreb, 6. lipnja 2005.

Ministar

**Branko Vukelić**, v. r.

Odluka, NN 75/2005-1469
## Odluka o proširenju primjene Kolektivnog ugovora za graditeljstvo - druge izmjene i dopune za 2004. godinu

### NN 75/2005 (20.6.2005.), Odluka o proširenju primjene Kolektivnog ugovora za graditeljstvo - druge izmjene i dopune za 2004. godinu

# MINISTARSTVO GOSPODARSTVA, RADA I PODUZETNIŠTVA

**1470**

Na temelju članka 211. stavka 1. Zakona o radu –
Pročišćeni tekst (»Narodne novine«, br. 137/04),
ministar gospodarstva, rada i poduzetništva donosi

## ODLUKU

### O PROŠIRENJU PRIMJENE KOLEKTIVNOG UGOVORA ZA GRADITELJSTVO – DRUGE IZMJENE I DOPUNE ZA 2004. GODINU

I.

Primjena Kolektivnog ugovora graditeljstva –
druge izmjene i dopune za 2004. godinu koji je zaključen 2. lipnja 2004. godine
proširuje se na sve poslodavce i radnike u djelatnosti graditeljstva u
Republici Hrvatskoj.

II.

Ova odluka stupa na snagu osmoga dana od dana
objave u »Narodnim novinama«.

Klasa: 006-04/05-01/44

Urbroj: 526-08-05-1

Zagreb, 6. lipnja 2005.

Ministar

**Branko Vukelić**, v. r.

Odluka, NN 75/2005-1470
## Odluka o proširenju primjene Dodatka I o izmjenama i dopunama Kolektivnog ugovora za ugostiteljstvo

### NN 75/2005 (20.6.2005.), Odluka o proširenju primjene Dodatka I o izmjenama i dopunama Kolektivnog ugovora za ugostiteljstvo

# MINISTARSTVO GOSPODARSTVA, RADA I PODUZETNIŠTVA

**1471**

Na temelju članka 211. stavka 1. Zakona o radu –
Pročišćeni tekst (»Narodne novine«, br. 137/04),
ministar gospodarstva, rada i poduzetništva donosi

## ODLUKU

### O PROŠIRENJU PRIMJENE DODATKA I O IZMJENAMA I DOPUNAMA KOLEKTIVNOG UGOVORA ZA UGOSTITELJSTVO

I.

Primjena Dodatka I o izmjenama i dopunama
Kolektivnog ugovora za ugostiteljstvo koji je zaključen 15. srpnja 2004. godine
proširuje se na sve poslodavce i radnike u djelatnosti ugostiteljstva u
Republici Hrvatskoj.

II.

Ova odluka stupa na snagu osmoga dana od dana
objave u »Narodnim novinama«.

Klasa: 006-04/05-01/40

Urbroj: 526-08-05-1

Zagreb, 6. lipnja 2005.

Ministar

**Branko Vukelić**, v. r.

Odluka, NN 75/2005-1471
## Odluka o proširenju primjene Kolektivnog ugovora za djelatnost drvne i papirne industrije

### NN 75/2005 (20.6.2005.), Odluka o proširenju primjene Kolektivnog ugovora za djelatnost drvne i papirne industrije

# MINISTARSTVO GOSPODARSTVA, RADA I PODUZETNIŠTVA

**1472**

Na temelju članka 211. stavka 1. Zakona o radu –
Pročišćeni tekst (»Narodne novine«, br. 137/04),
ministar gospodarstva, rada i poduzetništva donosi

## ODLUKU

### O PROŠIRENJU PRIMJENE KOLEKTIVNOG UGOVORA ZA DJELATNOST DRVNE I PAPIRNE INDUSTRIJE

I.

Primjena Kolektivnog ugovora za djelatnost drvne
i papirne industrije koji je zaključen 17. ožujka 2005. godine proširuje se na
sve poslodavce i radnike u djelatnosti drvne i papirne industrije u Republici
Hrvatskoj.

II.

Ova odluka stupa na snagu osmoga dana od dana
objave u »Narodnim novinama«.

Klasa: 006-04/05-01/41

Urbroj: 526-08-05-1

Zagreb, 6. lipnja 2005.

Ministar

**Branko Vukelić**, v. r.

Odluka, NN 75/2005-1472
## Odluka o proširenju primjene Kolektivnog ugovora poslodavaca i radnika u obrtu

### NN 75/2005 (20.6.2005.), Odluka o proširenju primjene Kolektivnog ugovora poslodavaca i radnika u obrtu

# MINISTARSTVO GOSPODARSTVA, RADA I PODUZETNIŠTVA

**1473**

Na temelju članka 211. stavka 1. Zakona o radu –
Pročišćeni tekst (»Narodne novine«, br. 137/04),
ministar gospodarstva, rada i poduzetništva donosi

## ODLUKU

### o proširenju primjene kolektivnog ugovora poslodavaca i radnika u obrtu

I.

Primjena Kolektivnog ugovora poslodavaca i
radnika u obrtu koji je zaključen 17. ožujka 2005. godine proširuje se na sve
poslodavce i radnike u djelatnosti male privrede, obrta, uslužnih djelatnosti i
stranih predstavništava u Republici Hrvatskoj.

II.

Ova odluka stupa na snagu osmoga dana od dana
objave u »Narodnim novinama«.

Klasa: 006-04/05-01/42

Urbroj: 526-08-05-1

Zagreb, 6. lipnja 2005.

Ministar

**Branko Vukelić**, v. r.

Odluka, NN 75/2005-1473
## Obavijest o zaprimanju zahtjeva za davanje koncesije za frekvencije za obavljanje javnih telekomunikacijskih usluga uz uporabu radiofrekvencijskog spektra u nepokretnoj mreži

### NN 75/2005 (20.6.2005.), Obavijest o zaprimanju zahtjeva za davanje koncesije za frekvencije za obavljanje javnih telekomunikacijskih usluga uz uporabu radiofrekvencijskog spektra u nepokretnoj mreži

# HRVATSKA AGENCIJA ZA TELEKOMUNIKACIJE

**1474**

Na temelju čl. 24.
stavka 2. Zakona o telekomunikacijama (»Narodne novine« br.
122/03, 158/03 i 60/04) Vijeće Hrvatske agencije za telekomunikacije objavljuje

## OBAVIJEST

### O ZAPRIMANJU ZAHTJEVA ZA DAVANJE KONCESIJE ZA FREKVENCIJE ZA OBAVLJANJE JAVNIH TELEKOMUNIKACIJSKIH USLUGA UZ UPORABU RADIOFREKVENCIJSKOG SPEKTRA U NEPOKRETNOJ MREŽI

1. Vijeće Hrvatske agencije za telekomunikacije
(dalje u tekstu: Vijeće agencije) je 7. lipnja 2005. godine zaprimilo zahtjev
za davanje koncesije za frekvencije za obavljanje javnih telekomunikacijskih
usluga uz uporabu radiofrekvencijskog spektra u
nepokretnoj mreži. Osnovne tehničke značajke zahtjeva za davanje koncesije su:

1.1. Područje obavljajnja
telekomunikacijske usluge: područje Međimurske županije

1.2. Vrsta telekomunikacijskih usluga:

1.2.1. podatkovne usluge putem bežičnog pristupa
lokalnoj petlji

1.3. Radiofrekvencijsko
područje: 3410 – 3600 MHz

1.4. Radiofrekvencijski
spektar: 2×21 MHz prema Planu dodjele radijskih
frekvencija u području 3410 – 3600 MHz

1.5. Pristupna mreža: ćelijska struktura s
baznim postajama

2. Vijeće Agencije poziva sve zainteresirane
osobe da u roku 45 dana od dana objave ove obavijesti podnesu svoje zahtjeve za
davanje koncesije za frekvencije za obavljanje javnih telekomunikacijskih
usluga uz uporabu radiofrekvencijskog spektra u
nepokretnoj mreži u područjima iz točaka 1., 2. i 3. ove obavijesti, u skladu s
člancima 38. i 39. Pravilnika o koncesijama i dozvolama za obavljanje
telekomunikacijskih usluga (»Narodne novine« 49/04) (dalje u tekstu:
Pravilnik), na adresu Vijeće Hrvatske agencije za telekomunikacije, Jurišićeva 13, Zagreb.

3. U slučaju da Vijeće Agencije zaprimi više
zahtjeva koji ispunjavaju sve uvjete iz čl. 39.
Pravilnika i nije u mogućnosti udovoljiti svim zahtjevima s obzirom na
raspoloživi dio radiofrekvencijskog spektra, donijet
će odluku o raspisivanju natječaja za davanje koncesije u skladu s odredbama
Pravilnika.

4. Ukoliko Vijeće Agencije ne zaprimi, zaprimi
jedan ili više zahtjeva koji ispunjavaju sve uvjete iz čl.
39. Pravilnika i može im se udovoljiti s obzirom na raspoloživi dio radiofrekvencijskog spektra bez raspisivanja natječaja,
Vijeće Agencije će riješiti zaprimljene u roku 60 dana od zaprimanja.

Klasa: 344-05/05-01/4402

Urbroj: 376-03-05-01

Zagreb, 10. lipnja 2005.

Predsjednik Vijeća

Hrvatske agencije za telekomunikacije

**Gašper** **Gaćina, dipl. ing. el**., v. r.

Ostalo, NN 75/2005-1474
## Stopa promjene proizvođačkih cijena industrijskih proizvoda u svibnju 2005. godine

### NN 75/2005 (20.6.2005.), Stopa promjene proizvođačkih cijena industrijskih proizvoda u svibnju 2005. godine

# OBJAVA

**1475**

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U SVIBNJU 2005. GODINE

Stopa promjene proizvođačkih cijena
industrijskih proizvoda u svibnju 2005. godine u odnosu na travanj 2005. godine
iznosi: 0,1.

Klasa: 957-04/05-01/36

Urbroj: 555-05-03-05-36

Zagreb, 15. lipnja 2005.

Ravnatelj

**dr****. sc. Jakov Gelo**, v. r.

Ostalo, NN 75/2005-1475
## Indeks potrošačkih cijena u Republici Hrvatskoj u svibnju 2005. godine

### NN 75/2005 (20.6.2005.), Indeks potrošačkih cijena u Republici Hrvatskoj u svibnju 2005. godine

# OBJAVA

**1476**

Državni zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U SVIBNJU 2005. GODINE

Indeks potrošačkih cijena u Republici Hrvatskoj
u svibnju 2005. godine u odnosu na travanj 2005. godine iznosi 100,0.

Klasa: 957-04/05-01/37

Urbroj: 555-05-03-05-37

Zagreb, 15. lipnja 2005.

Ravnatelj

**dr****. sc. Jakov Gelo**, v. r.

Ostalo, NN 75/2005-1476
## Ispravak Izvoda iz Registra kulturnih dobara Republike Hrvatske br. 7/2004 - Lista preventivno zaštićenih kulturnih dobara

### NN 75/2005 (20.6.2005.), Ispravak Izvoda iz Registra kulturnih dobara Republike Hrvatske br. 7/2004 - Lista preventivno zaštićenih kulturnih dobara

**1479**

Nakon izvršenog uspoređivanja utvrđena je
pogreška u Izvodu iz Registra kulturnih dobara Republike Hrvatske br. 7/2004 –
Lista preventivno zaštićenih kulturnih dobara, objavljenom u »Narodnim
novinama« br. 71 od 7. lipnja 2005. godine, te se daje

## ISPRAVAK

### [IZVODA IZ REGISTRA KULTURNIH DOBARA REPUBLIKE HRVATSKE BR. 7/2004](http://narodne-novine.nn.hr/clanci/sluzbeni/289002.htm)

*Lista
preventivno zaštićenih kulturnih dobara*

U točki II (A) u rubrici »Naselje« u Karlovačkoj
županiji iza naselja »Šišljavić« treba stajati naselje »Zamršje«.

Urbroj: 50501-05-581

Zagreb, 17. lipnja 2005.

Glavna urednica

**Slavica Banić**, v.
r.

Ostalo, NN 75/2005-1479
## Odluka o odlikovanju Njegove Ekscelencije Jána Petríka, veleposlanika Slovačke Republike Redom kneza Trpimira s ogrlicom i Danicom

### NN 76/2005 (23.6.2005.), Odluka o odlikovanju Njegove Ekscelencije Jána Petríka, veleposlanika Slovačke Republike Redom kneza Trpimira s ogrlicom i Danicom

# PREDSJEDNIK REPUBLIKE HRVATSKE

**1481**

Na
temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95),
donosim

## ODLUKU

kojom
se odlikuje

*Njegova Ekscelencija*

JÁN PETRÍK

*veleposlanik Slovačke Republike*

### REDOM KNEZA TRPIMIRA S OGRLICOM I DANICOM

za
osobit doprinos razvitku prijateljskih odnosa i suradnje između Republike
Hrvatske i Slovačke Republike, za vrijeme obnašanja dužnosti veleposlanika u
Republici Hrvatskoj

Broj:
01-051-05-5-2/1

Zagreb,
14. lipnja 2005.

Predsjednik

Republike Hrvatske

**Stjepan Mesić, v. r.**

Odluka, NN 76/2005-1481
## Odluka o davanju suglasnosti na Statut Hrvatskog zavoda za norme

### NN 76/2005 (23.6.2005.), Odluka o davanju suglasnosti na Statut Hrvatskog zavoda za norme

# VLADA REPUBLIKE HRVATSKE

**1488**

Na
temelju članka 17. stavka 1. Uredbe o osnivanju Hrvatskog zavoda za norme
(»Narodne novine«, br. 154/2004 i 44/2005), Vlada
Republike Hrvatske je na sjednici održanoj 15. lipnja 2005. godine donijela

## ODLUKU

### O DAVANJU SUGLASNOSTI NA STATUT HRVATSKOG ZAVODA ZA NORME

I.

Daje
se suglasnost na Statut Hrvatskog zavoda za norme, koji je Upravno vijeće
Hrvatskog zavoda za norme donijelo na sjednicama održanim 12. svibnja i 14.
lipnja 2005. godine.

II.

Ova
Odluka stupa na snagu danom donošenja, a objavit će se u »Narodnim novinama«.

Klasa:
383-01/05-02/01

Urbroj: 5030108-05-1

Zagreb,
15. lipnja 2005.

Predsjednik

**dr****. sc.
Ivo Sanader, v. r.**

Odluka, NN 76/2005-1488